เดือนมิถุนายน ประจำเดือนมาวันที่ 7-12 (วันที่20มิถุนายนได้กินยาคุมฉุกเฉิน) แล้ววันที่26มิถุนาประตำเดือนมาเป็นบิ่มเลือดเป็นวันแรก คือพอดีจะกินยาคุมกำเนิดแบบรายเดือน เราจะกินเดือนไหนคะ ถ้าเดือนนี้ประจำเดือนเรามา2รอบ หรือเรารอกินตอนประจำเดือนมาอีกทีคือเดือนกรกฎาคมคะ ตอบทีค่ะ
สวัสดีค่ะ ประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาถี่กว่า 22 วันจากรอบก่อนนั้นเป็นความผิดปกติค่ะ อาจจะเป็นเลือดออกผิดปกติจากสาเหตุต่างๆเช่น ผลข้างเคียงจากการใช้ยาคุมฉุกเฉิน ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบที่ควรหาสาเหตุให้แน่ชัดก่อน อาจตรวจการตั้งครรภ์ หรือไปยืนยันผลที่รพและหาสาเหตุต่อไปถ้าจะเริ่มกินยาคุมกำเนิดนั้น สำคัญคือต้องแน่ใจว่าไม่ตั้งครรภ์ จึงมักแนะนำให้เริ่มภายใน 5 วันแรกของประจำเดือน ถ้าไม่แน่ใจว่าเลือดเป็นเลือดประจำเดือนหรือไม่ ควรจะยืนยันการตั้งครรภ์ก่อนเริ่มยาไปด้วย